Diari Oficial de la Generalitat Valenciana


Sumari del DOGV 9490, del 15-12-2022 (2022/11008)

RESOLUCIÓ de 30 de novembre de 2022, de la Universitat de València, per la qual es convoca l'oferta pública de diferents places d'aquest organisme amb contracte laboral a càrrec de diversos projectes de recerca.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9490

Data del DOGV
:   15-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/11417


Data del document
:   30-11-2022

Organisme emissor
:   Universitat de València

Tipus de document
:   Resolució

Descriptors 

:   * concurs administratiu

RESOLUCIÓ de 30 de novembre de 2022, de la Universitat de València, per la qual es convoca l'oferta pública de diferents places d'aquest organisme amb contracte laboral a càrrec de diversos projectes de recerca. [2022/11738]  
El Rectorat de la Universitat de València, fent ús de les atribucions que li atribueix l'article 20, en relació amb l'article 2.2 de la Llei orgànica 6/2001, de 21 de desembre, d'universitats, resol:  
  
Convocar l'oferta pública de diferents places d'aquest organisme amb contracte laboral a càrrec de diversos projectes de recerca, segons figuren en els annexos d'aquesta resolució, d'acord amb les bases següents:  
  
Primera. Normes generals  
1.1. Aquesta oferta té per objecte la selecció de personal per a cobrir diversos llocs de personal laboral per a projectes de recerca mitjançant el sistema de concurs.  
1.2. D'acord amb el que estableix l'article 73 de la Llei orgànica 6/2001, de 21 de desembre, d'universitats, modificada per la Llei 4/2007, de 12 d'abril, la realització d'aquestes proves selectives s'ha d'ajustar al que disposa la legislació vigent per a la funció pública de la Generalitat Valenciana i a la normativa laboral continguda en l'Estatut dels Treballadors i les seues modificacions.  
També hi és aplicable la normativa específica universitària recollida en la Llei orgànica d'universitats, la Llei de la ciència i els Estatuts de la Universitat de València, així com en les bases d'aquesta convocatòria.  
  
1.3. Els processos selectius que es realitzen en cada convocatòria són mitjançant un concurs que consisteix en la valoració dels mèrits i, si és el cas, la realització d'una entrevista.  
1.4. L'adjudicació dels llocs a les persones aspirants que superen aquests processos selectius s'efectua d'acord amb l'ordre de puntuació obtinguda, sempre que reunisquen els requisits que per a cada lloc de treball són exigits i que s'indiquen en l'annex de cada convocatòria.  
1.5. Aquesta convocatòria es publica en el Diari Oficial de la Generalitat Valenciana (DOGV), en el tauler oficial d'anuncis de la Universitat de València, l'adreça electrònica del qual és: https://webges.uv.es/uvtaeweb/vertablonfrontaction.do'filtro=tipo&valor=48&filtrar&grupoNavegacion=0&servicioNavegacion=-1, i en la pàgina web del Servei de Recursos Humans (PAS), secció de PAS Investigació: http://www.uv.es/pasinvest.  
La publicació en el DOGV es pren com a referència a l'efecte del còmput de terminis per a la presentació de sol·licituds de participació.  
La resta de les publicacions que es deriven dels actes integrants del procés selectiu es publiquen en el tauler d'anuncis oficial i en la pàgina web del Servei de Recursos Humans (PAS), Secció Investigació.  
  
  
Segona. Requisits generals dels aspirants  
Per a ser admesos, les persones aspirants han de reunir els requisits següents:  
2.1. Tenir la nacionalitat espanyola o tenir la nacionalitat d'un país membre, o ser de qualsevol dels estats en què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta legislació és definida en el Tractat Constitutiu de la Unió Europea. En aquest darrer cas, han de presentar el resguard d'haver sol·licitat la targeta de residència comunitària.  
Així mateix, s'hi poden presentar aspirants amb nacionalitat diferent a la que s'ha esmentat en el paràgraf anterior. En aquest cas, és necessari complir els requisits que estableix la normativa vigent. Qui obtinga l'adjudicació del lloc de treball que s'ofereix ha d'acreditar almenys el permís de treball i de residència en el moment de la contractació.  
2.2. Tenir complerts almenys 16 anys el dia en què acaba el termini de presentació de sol·licituds.  
2.3. Posseir una de les titulacions acadèmiques de les que figuren en l'annex corresponent a la convocatòria que es vulga sol·licitar, o estar en condicions d'obtenir el títol corresponent en la data en què acaba el termini de presentació de sol·licituds.  
En el cas de titulacions obtingudes a l'estranger, s'ha d'estar en possessió de la credencial que n'acredita l'homologació o declaració d'equivalència a Espanya, una fotocòpia de la qual ha d'acompanyar la sol·licitud. Si encara no estan homologades ni se n'ha declarat la equivalència, es pot substituir aquest requisit per l'acreditació d'haver iniciat la tramitació per a la seua homologació, declaració d'equivalència o reconeixement. El contracte es rescindirà si l'autoritat acadèmica competent denega l'homologació. S'ha d'entendre que hi ha denegació quan l'homologació està condiciona al compliment de determinats requisits, mentre que no es complisquen.  
  
2.4. Si s'exigeix com a requisit un nivell d'idioma, s'utilitza per a la seua avaluació la Taula d'Equivalències d'Acreditació de L2 de la UV, aprovada per Acord del Consell de Govern de 10 de juliol de 2018 (ACGUV 156/2018). No es valoren els cursos d'idiomes, només els nivells adquirits.  
2.5. No patir malaltia ni estar afectat per limitació física o psíquica que siga incompatible amb l'exercici de les corresponents funcions.  
  
2.6. No estar inhabilitat per a l'exercici de funcions públiques, o no haver-estat separat mitjançant expedient disciplinari de qualsevol administració o treball públic. En el cas d'aspirants de nacionalitat no espanyola, han d'acreditar igualment que no estan sotmesos a sanció disciplinària o condemna penal que els impedisca l'accés a la funció pública. Si no tenen aquesta acreditació, han de presentar una còpia de la sol·licitud d'emissió, sense perjudici de la declaració jurada per part de les persones interessades.  
Tots aquests requisits s'han de reunir en el moment en què acaba el termini de presentació de sol·licituds i s'han de mantenir durant el procés selectiu.  
Les persones aspirants són responsables de la veracitat de totes les dades que facen constar en la sol·licitud i en la documentació aportada. En cas de falsedat, se'ls pot exigir la responsabilitat corresponent, sense perjudici, si escau, de la seua exclusió del procés selectiu.  
  
  
Tercera. Sol·licituds  
3.1. Les persones interessades han de reunir els requisits assenyalats en l'annex corresponent a la convocatòria que se sol·licita. Han de presentar la sol·licitud, juntament amb el currículum i els documents que acrediten els mèrits al·legats, obligatòriament a través de la sol·licitud electrònica que la Universitat posa a la seua disposició, l'enllaç a la qual (url) es publica en la pàgina web de la Secció de Pas Investigació, http://www.uv.es/pasinvest, a partir de la publicació d'aquesta resolució en el DOGV.  
Per a emplenar la sol·licitud, la Universitat té a disposició de les persones interessades una guia a la qual es pot accedir a través de l'enllaç: https://go.uv.es/sNh0jds.  
Si alguna persona té dificultats a l'hora de realitzar la tramitació electrònica, pot accedir a l'eina de suport TIC de la Universitat de València a través de l'adreça de correu electrònic: rfzaxc@ps.qc. Per a qualsevol altre dubte sobre els detalls d'aquesta convocatòria, es pot contactar amb l'equip de la secció de Gestió d'Investigació del Servei de Recursos Humans PAS mitjançant l'adreça de correu electrònic: zlpdyym@lg.ho.  
3.2. El termini de presentació de les sol·licituds és de 10 dies hàbils, comptadors a partir de l'endemà hàbil de la publicació d'aquesta resolució en el Diari Oficial de la Generalitat Valenciana (DOGV).  
  
Quarta. Documentació que cal adjuntar electrònicament  
En el formulari electrònic es requereix que s'adjunte diversa documentació, preferentment en format PDF. Aquesta documentació s'ha d'inserir en les pestanyes i en l'espai reservat per a això. S'ha de fer de la següent manera:  
4.1. En la pestanya quarta s'ha d'inserir el document PDF del títol acadèmic o resguard d'haver abonat els drets d'expedició. En cas de titulacions estrangeres, cal acreditar-ne l'homologació o equivalència corresponent o haver iniciat els tràmits per aconseguir-la.  
  
També s'hi ha d'inserir la resta de documents PDF que acrediten qualsevol altre requisit que s'exigisca en la convocatòria.  
  
4.2. En la pestanya cinquena s'ha d'inserir el document PDF del DNI, passaport o NIE, aquests dos últims documents només si la persona que es presenta no té la nacionalitat espanyola.  
4.3. També s'hi ha d'inserir el currículum en un document PDF, o un ZIP. Es pot fer servir el model establert en aquest enllaç: http://go.uv.es/F3LCmfj.  
No és necessari que els documents adjuntats estiguen degudament acreditats en aquest moment del procediment; n'hi ha prou amb la declaració jurada de la persona interessada sobre l'autenticitat de tot el que s'ha dit en la sol·licitud i en els documents annexats, sense perjudici que en qualsevol moment la comissió o la Universitat puga requerir als aspirants perquè acrediten la veracitat de les circumstàncies i documents aportats i que hagen sigut objecte de valoració.  
  
  
Quinta. Sistema selectiu  
5.1. El procés selectiu consta d'un concurs que consisteix en la valoració dels mèrits curriculars de les persones aspirants per la comissió avaluadora i, si és el cas, de la realització d'una entrevista.  
Els mèrits es valoren d'acord amb el barem que figura en l'annex corresponent a la convocatòria que se sol·licita. Els mèrits que no s'hagen justificat documentalment dins del termini de presentació d'instàncies, no seran tinguts en compte en la resolució del concurs.  
  
5.2. La comissió pot, si ho considera oportú, realitzar una entrevista a les persones aspirants. El nombre de persones que passen a la fase d'entrevista es determina per criteri de la comissió avaluadora.  
5.3. Finalitzat el procés selectiu, la baremació de les persones aspirants i la proposta de contractació i de formació de la bossa es publica en el tauler d'anuncis de la Universitat de València i en la pàgina web http://www.uv.es/pasinvest.  
5.4. L'adjudicació dels llocs convocats es fa per resolució de la gerència, que es publica igualment en el tauler d'anuncis i en la pàgina web esmentats en el punt 5.3. d'aquesta base.  
5.5. La comissió avaluadora pot declarar desert el procediment de selecció en cas que, després de la valoració dels mèrits i, si s'escau, la realització de l'entrevista, el perfil dels candidats millor puntuats no s'ajusta íntegrament al perfil de la plaça i a les necessitats del projecte.  
  
5.6. Les borses de treball que deriven d'aquests processos selectius romandran vigents mentre dure el projecte de recerca per al qual van ser convocats. Les crides a les persones aspirants es fa per l'ordre de la bossa.  
  
Sisena. Comissió avaluadora  
6.1. La comissió avaluadora és la que figura en l'annex corresponent a cada convocatòria.  
6.2. És aplicable als membres d'aquesta comissió el que disposa l'Acord del Consell de Govern de la Universitat de València (ACGUV/303/2021) que aprova el Full de ruta sobre les mesures d'integritat pública, la prevenció i la lluita contra el frau, la corrupció i els conflictes d'interès.  
A aquest efecte, els seus membres han d'emplenar la corresponent declaració d'absència de conflicte d'interessos (DACI), que s'ha d'adjuntar a l'acta de constitució de la comissió i que forma part de l'expedient administratiu. N'hi ha un model normalitzat per la Universitat en la pàgina web: https://links.uv.es/GOo6oAT.  
6.3. La comissió és l'encarregada de resoldre tots els dubtes que puguen sorgir en l'aplicació d'aquestes normes i tot allò que s'haja de fer en els casos no previstos.  
6.4. El procediment d'actuació de la comissió s'ha d'ajustar en cada moment al que disposa la Llei 40/2015, d'1 d'octubre, de règim jurídic del sector públic.  
6.5. Per a les comunicacions i qualsevol problema que puga sorgir, la comissió avaluadora té la seu en lloc que s'indica en l'annex corresponent a la convocatòria que se sol·licita.  
  
  
  
Setena. Contractació  
7.1. Una vegada hagen acabat els processos selectius derivats d'aquesta convocatòria, els contractes es formalitzen per escrit, per a la qual cosa es fa servir la modalitat contractual més adequada a l'objecte d'aquest entre les que estiguen vigents en el moment d'aquesta formalització.  
7.2. La data d'inici és la que està fixada en la proposta de contractació, en funció de les necessitats dels projectes i sempre que siga viable administrativament.  
7.3. La finalització dels contractes pot ser deguda a qualsevol de les causes previstes en l'Estatut dels Treballadors, o en la resta de legislació aplicable, i també les que es consignen en el contracte, entre les quals s'han d'establir les següents:  
7.3.1 Acabament o esgotament de la consignació pressupostària.  
7.3.2 Acabament de les tasques consignades al lloc de l'empleat o empleada dins del projecte.  
7.3.3 Acabament del projecte.  
  
Vuitena. Informació sobre les dades recollides  
8.1. La Universitat de València és l'entitat responsable de les dades facilitades per les persones que es presenten a aquest procés selectiu. La informació rebuda es tractarà exclusivament per a les finalitats objecte de la convocatòria, així com, en el seu cas, la posterior gestió de personal, de conformitat amb el que disposa la normativa de protecció de dades vigent.  
Part de les dades poden ser publicats en el tauler oficial de la Universitat de València i en la pàgina web de la Secció de Gestió de la Investigació. A més, també se cediran als membres de la comissió avaluadora per a la valoració dels mèrits i la resolució de reclamacions plantejades, si s'escau.  
8.2. Les persones que desitgen accedir a l'expedient del procés selectiu i consultar dades d'altres persones aspirants, ho han de sol·licitar prèviament a la comissió avaluadora o al Servei de Recursos Humans (PAS), Secció de PAS-Invest.  
En aquesta sol·licitud s'han de comprometen a mantenir el deure de confidencialitat de les dades i a guardar-ne l'oportuna reserva, i només poden fer ús d'aquesta informació a l'efecte d'argumentar o plantejar una possible reclamació o al·legació.  
L'ús o divulgació d'aquestes dades fora dels casos esmentats pot implicar l'exigència de responsabilitats de conformitat amb la legislació vigent.  
8.3. Per a més informació sobre el tractament de les dades, es pot accedir a l'enllaç: http://go.uv.es/88bqyH6  
  
Novena. Recursos  
Contra aquesta resolució, que exhaureix la via administrativa, es pot interposar un recurs de reposició, davant el mateix òrgan que l'ha dictada, dins del termini d'un mes comptador a partir de l'endemà de la seua notificació o publicació, o un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la seua notificació.  
  
Contra els actes de la comissió avaluadora, es pot interposar el recurs d'alçada que preveu la Llei 39/2015, d'1 d'octubre, del procediment administratiu comú de les administracions públiques.  
Així mateix, l'administració, si s'escau, pot revisar les resolucions del tribunal d'acord amb l'esmentada norma.  
  
València, 30 de novembre de 2022.- La rectora, p. d. (DOGV 30.05.2022), el gerent: Juan Vicente Climent Espí.  
  
  
ANNEX I  
  
Projecte: « Expanding the one health approach to combat antimicrobial resistance. CPI-22-698». Programa Prometeu per a grups de recerca d'Excel·lència de la Conselleria d'Innovació, Universitats, Ciència i Societat Digital, (CIPROM/2021/053), convocades per Resolució de 14 de setembre de 2021  
Oferta pública d'un lloc de treball de tècnic/a superior de suport a la investigació.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a superior de suport a la investigació.  
Grup: A.  
Subgrup: A1.  
1.2. Jornada de treball: 35 hores setmanals.  
1.3. Dotació de l'ajuda: Segons allò establert a l'apartat Primer 6.a) de l'annex XI de la Resolució de 14 de setembre, de la Conselleria d'Innovació, Universitats, Ciència i Societat Digital, per la qual es convoquen per a l'exercici 2022, subvencions del Programa per a la promoció de la investigació científica, el desenvolupament tecnològic i la innovació a la Comunitat Valenciana (DOGV 9185 / 30.09.2021).  
  
1.4. Funcions i tasques que s'han de desenvolupar:  
- Cultius de bacteris, incloent M. tuberculosi en condicions de seguretat biològica (BSL2/BSL3).  
- Extracció i purificació de DNA.  
- Preparació de DNA per a seqüenciació massiva (preparació de llibreries, normalització, etc.).  
- Suport en tasques de gestió del laboratori.  
- Suport en tasques d'anàlisi de dades de seqüenciació massiva i experimentació.  
1.5. Objecte i Període: suport a les tasques de recerca del projecte.  
  
El contracte està determinat per la durada del projecte i la disponibilitat pressupostària.  
1.6. Requisits:  
1.6.1 Titulació: Llicenciatura o grau en Biologia, o en Biotecnologia, o en Bioquímica, o en Ciencies Biomèdiques, o titulació equivalent.  
  
1.6.2 Anglès: Certificat de nivell B2, o titulació equivalent.  
  
2. Barem  
2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.  
  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Experiència en cultius bacterians.  
- Experiència de treball als laboratoris de seguretat biològica BSL2/BSL3.  
- Coneixements bàsics de bioinformàtica.  
- Experiència en anàlisi de genomes.  
- Experiència en anàlisis evolutius.  
- Experiència en seqüenciació massiva (plataformes Illumina, ONT).  
- Experiència en preparació de mostres per a seqüenciació massiva.  
  
La Comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
3. Comissió avaluadora titular  
Presidenta: Emilia Matallana Redondo, professora del Departament de Bioquímica i Biologia Molecular.  
Vocal 1: Fernando Gonzalez Candelas, professor del Departament de Genètica.  
Vocal 2: Jesús Muñoz Bertomeu, professor del Departament de Biologia Vegetal.  
Vocal 3: Mireia Coscolla Devis, investigadora del Institut de Biologia Integrativa de Sistemes.  
Secretària: Amparo Martínez Ramirez, tècnica superior de investigació del Servei Central de Suport a la Investigació Experimental.  
  
4. Comissió avaluadora suplent  
President: José García Martínez, professor del Departament de Genètica.  
Vocal 1: Concepción Gimeno Cardona, professora del Departament de Microbiologia i Ecologia.  
Vocal 2: Rosario Gil García, professora del Departament de Genètica.  
Vocal 3: Carlos Valiente Muller, investigador del Institut de Biologia Integrativa de Sistemes.  
Secretària: Consuelo Escriva López, professora del Departament de Medicina Preventiva i Salut Pública, Ciències de la. Alimentació, Toxicologia i Medicina Legal.  
  
Per a les comunicacions i qualsevol problema que puga sorgir, la comissió avaluadora té la seu a l'Institut de Biologia Integrativa de Sistemes (I2SYSBIO), de la Universitat de València.  
  
  
ANNEX II  
  
Projecte: «Adquisición y sincronización avanzada para astrofísica. CPI-22-692». Cofinançat per la GVA i per la Unió Europea - Next Generation EU - i Pla de Recuperació Transformació i Resiliència.  
  
Oferta pública d'un lloc de treball de tècnic/a superior de suport a la investigació  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a superior de suport a la investigació.  
Grup: A.  
Subgrup: A1.  
Complement de destinació: 20.  
Complement específic: E040.  
1.2. Jornada de treball: 37 hores setmanals.  
1.3. Funcions i tasques que s'han de desenvolupar:  
- Desenvolupament d'ASTROSYNC, que té com a objectiu principal el desenvolupament d'un sistema d'adquisició que combinarà TDCs i ADCs, amb un nivell de sincronització temporal millor d'un nanosegon. Aquest sistema incorporarà a més la funcionalitat dorientació mitjançant lús de compassess.  
- Integració dels TDCs i ADCs a la targeta d'avaluació, que serà testejada.  
- Estudi i implementació de la lectura d'ADC a la targeta d'avaluació.  
1.4. Objecte i Període: disseny d'un sistema d'adquisició, distribuït i sincronitzat nivell nanosegon.  
El contracte està determinat per la durada del projecte i la disponibilitat pressupostària.  
1.5. Requisits:  
1.5.1 Titulació: grau en Enginyeria Electrònica Industrial i Automàtica, o titulació equivalent.  
  
2. Barem  
2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.  
  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
Experiència laboral demostrable, amb un mínim de 5 anys, en disseny de targetes electròniques amb sincronització per sota del nanosegon.  
Experiència i formació a:  
- Sistemes d'adquisició distribuïts.  
- Fiabilitat electrònica: Mètode FIDES o similar igual que tests de vida accelerada (HALT: Highly Accelerated Life Tests).  
- Integritat de senyal, incloent programari d'anàlisi tal com ANSYS o ADS.  
- Integritat de potència, incloent programari d'anàlisi com ANSYS o ADS.  
- Integritat i desenvolupament de firmware per a la programació de FPGAs, incloent llenguatges i programari de desenvolupament, especialment el del fabricant de FPGAs Xilinx: Vivat.  
- Llenguatges de programació VHDL i verilog.  
- Coneixements de la ZYNQ de Xilinx.  
- Linux aplicat a dissenys de FPGAs, especialment la ZYNQ.  
- Coneixements del protocol White Rabbit.  
Experiència en col·laboracions de física de partícules.  
La Comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
3. Comissió avaluadora titular  
Presidenta: Nuria Rius Dionis, professora del Departament de Física Teòrica.  
Vocal 1: Juan de Dios Zornoza Gomez, professor del Institut de Física Corpuscular.  
Vocal 2: Oscar Manuel Vives García, professor del Departament de Física Teòrica..  
Vocal 3: Juan Zúñiga Román, professor del Departament de Física Atòmica, Molecular i Nuclear.  
Secretària: María Aranzazu de Oyanguren Campos, professora del Departament de Física Atòmica, Molecular i Nuclear.  
  
4. Comissió avaluadora suplent  
Presidenta: Berta Rubio Barroso, professora del Institut de Física Corpuscular.  
Vocal 1: Juan José Hernández Rey, professor del Institut de Física Corpuscular.  
Vocal 2: Vicente Muñoz Sanjosé, professor del Departament de Física Aplicada i Electromagnetisme.  
Vocal 3: Agustín Sánchez Llosa, investigador del Institut de Física Corpuscular.  
Secretària: Sara Rebeca Gozzini, investigadora del Institut de Física Corpuscular.  
  
Per a les comunicacions i qualsevol problema que puga sorgir, la comissió avaluadora té la seu a l'Institut de Física Corpuscular (IFIC), de la Universitat de València.  
  
  
ANNEX III  
  
Projecte: «Oxidación anaerobia del metano acoplada a la desnitrificación en lagos: implicación de las plantas acuáticas y la red trófica. CPI-22-695». finançat per l'Agència Estatal de Recerca ?AEI- i pel Ministeri de Ciència i Innovació.  
Oferta pública d'un lloc de treball de tècnic/a mitjà/na de suport a la investigació.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a mitjà/na de suport a la investigació.  
Grup: A.  
Subgrup: A2.  
Complement de destinació: 18.  
Complement específic: E017.  
1.2. Jornada de treball: 20 hores setmanals.  
1.3. Funcions i tasques que s'han de desenvolupar:  
- Participació en el disseny i realització d'experiments de laboratori en mesocosmos (planta d'aquaris del SCSIE).  
- Participació en el disseny i realització d'experiments de camp-limnocorrals (a realitzar fora de la Universitat).  
- Col·laboració amb els anàlisis de laboratori de totes les variables estudiades.  
- Ajuda a la construcció de les bases de dades generades a partir del resultats dels experiments i a la seua elaboració.  
1.4. Objecte i Període: assistència en experiments de laboratori-planta d'aquaris i de camp per a determinar l'impacte dels macròfits submergits i la xarxa tròfica planctònica-bentònica associada sobre la metanogènesi i l'oxidació anaeròbia del metà acoblada a la desnitrificació.  
El contracte està determinat per la durada del projecte i la disponibilitat pressupostària.  
1.5. Requisits:  
1.5.1 Titulació: grau en Biologia, o grau en Ciències Ambientals, o titulació equivalent.  
  
2. Barem  
2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.  
  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Experiència prèvia en experiments ecològics de laboratori i en treballs de camp limnològics.  
- Experiència en manteniment de vegetació aquàtica: avalat per (i) participació en projectes d'investigació-contractes, (ii) participació en congressos, (iii) publicacions, etc.  
- Títol de Máster relacionat amb el perfil de la plaça.  
- Coneixements d'anglès.  
- Possessió de carnet de conduir (tipus B).  
La Comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
3. Comissió avaluadora titular  
President: Juan Salvador Monrós Gonzalez, professor del Departament de Microbiologia i Ecologia.  
Vocal 1: María Antonia Rodrigo Alacreu, professora del Departament de Microbiologia i Ecologia.  
Vocal 2: Jesús Muñoz Bertomeu, professor del Departament de Biologia Vegetal.  
Vocal 3: Javier Armengol Díaz, professor del Departament del Departament de Microbiologia i Ecologia.  
Secretària: María José Carmona Navarro, professora del Departament de Microbiologia i Ecologia.  
  
4. Comissió avaluadora suplent  
President: Francesc Mesquita Joanes, professor del Departament de Microbiologia i Ecologia.  
Vocal 1: Eric Puche Franqueza, investigador a l'Institut Cavanilles de Biodiversitat i Biologia Evolutiva.  
Vocal 2: Rodolfo Gozalo Gutiérrez, professor del Departament de Biologia i Geologia.  
Vocal 3: Nuria Carabal de Antonio, investigadora a l'Institut Cavanilles de Biodiversitat i Biologia Evolutiva.  
Secretària: Raquel Pilar Ortells Bañeres, professora del Departament de Microbiologia i Ecologia.  
  
Per a les comunicacions i qualsevol problema que puga sorgir, la comissió avaluadora té la seu a l'Institut Cavanilles de Biodiversitat i Biologia Evolutiva (ICBiBE), de la Universitat de València.  
  
  
  
  
  
ANNEX IV  
  
Projecte: « IMPULSA: impulsando la salud mental y el bienestar a través de intervenciones digitales. CPI-22-702». Programa Prometeu per a grups de recerca d'Excel·lència de la Conselleria d'Innovació, Universitats, Ciència i Societat Digital, (CIPROM/2021/041), convocades per Resolució de 14 de setembre de 2021  
Oferta pública d'un lloc de treball de tècnic/a superior de suport a la investigació.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a superior de suport a la investigació.  
Grup: A.  
Subgrup: A1.  
1.2. Jornada de treball: 35 hores setmanals.  
1.3. Dotació de l'ajuda: Segons allò establert a l'apartat Primer 6.a) de l'annex XI de la Resolució de 14 de setembre, de la Conselleria d'Innovació, Universitats, Ciència i Societat Digital, per la qual es convoquen per a l'exercici 2022, subvencions del Programa per a la promoció de la investigació científica, el desenvolupament tecnològic i la innovació a la Comunitat Valenciana (DOGV 9185 / 30.09.2021).  
  
1.4. Funcions i tasques que s'han de desenvolupar:  
- Desenvolupament i implementació d'una aplicació digital per dispensar contingut de realitat virtual en dispositius mòbils.  
- Desenvolupament d'un entorn de realitat virtual a dispositius mòbils per induir emocions positives i entrenar habilitats d'assaboriment.  
- Assistència durant passades experimentals.  
- Obtenció de mètriques i anàlisi de resultats.  
1.5. Objecte i Període: desenvolupament i implementació d'una aplicació digital per dispensar contingut de realitat virtual a dispositius mòbils, i desenvolupament d'un entorn de realitat virtual a dispositius mòbils per induir emocions positives i entrenar habilitats d'assaboriment.  
El contracte està determinat per la durada del projecte i la disponibilitat pressupostària.  
1.6. Requisits:  
1.6.1 Titulació: grau en Enginyeria Informàtica, o grau en Enginyeria en Tecnologies de Telecomunicació, o grau en Enginyeria Multimèdia, o grau en Enginyeria Telemàtica, o grau en Enginyeria de Tecnologies i Serveis de Telecomunicació, o grau en Disseny i Desenvolupament de Videojocs, o grau en Tecnologia Digital i Multimèdia, o titulació equivalent.  
  
2. Barem  
2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.  
  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Cicle Formatiu en Animacions 3D, Jocs i Entorns Interactius, o Cicle Formatiu en Videojocs, o titulació equivalent.  
- Coneixements avançats en disseny d'aplicacions interactives, realitat virtual, programació i motor gràfic Unity 3D.  
- Coneixements bàsics de Blender o 3ds max.  
- Coneixements de desenvolupament web i desenvolupament mòbil.  
La Comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
3. Comissió avaluadora titular  
President: Jorge Garces Ferrer, professor del Departament de Treball Social i Serveis Socials.  
Vocal 1: Rosa Maria Baños Rivera, professora del Departament de Personalitat, Avaluació i Tractaments Psicològics.  
Vocal 2: Paula Samper García, professora del Departament de Psicologia Bàsica.  
Vocal 3: Beatriz Gil Julia, professora del Departament de Personalitat, Avaluació i Tractaments Psicològics.  
Secretari: Ladislao Salmeron Gonzalez, professor del Departament Psicologia Evolutiva i de l'Educació.  
  
4. Comissió avaluadora suplent  
Presidenta: Carolina Moreno Castro, professora del Departament de Teoria Dels Llenguatges i Ciències de la Comunicació.  
Vocal 1: Ausias Josep Cebolla Martí, professor del Departament de Personalitat, Avaluació i Tractaments Psicològics.  
Vocal 2: Pedro Rafael Gil Monte, professora del Departament Psicologia Social.  
Vocal 3: M. Soledad Lila Murillo, professora del Departament de Psicologia Social.  
Secretària: María Amparo Oliver Germes, professora del Departament de Metodologia de les Ciències del Comportament.  
  
Per a les comunicacions i qualsevol problema que puga sorgir, la comissió avaluadora té la seu a l'Institut d'Investigació en Políticas de Benestar Social (POLIBIENESTAR), de la Universitat de València.